./data/phi0914/phi00135/phi0914.phi00135.perseus-lat1.xml
Titus Livius (Livy)
Flaminius praetor, cum haec in Hispania gerebantur   itaque adversae quam secundae res per ipsum amicosque eius       magis sermonibus celebrabantur;  et       temptaverat, quoniam bellum ingens in provincia exarsisset, et exiguas reliquias       exercitus ab Sex Digitio atque eas ipsas plenas pavoris ac fugae accepturus esset, ut sibi       unam ex urbanis legionibus decernerent,  ad       quam cum militem ab se ipso scriptum ex senatus consulto adiecisset, eligeret ex       omni numero sex milia et ducentos pedites, equites trecentos:  ea se legione — nam in Sex Digiti exercitu haud multum spei esse—rem gesturum   seniores negare ad rumores a privatis temere in gratiam       magistratuum confictos senatus consulta facienda esse; nisi quod aut praetores       ex provinciis scriberent aut legati renuntiarent, nihil ratum haberi debere;            si tumultus in Hispania esset, placere       tumultuarios milites extra Italiam scribi a praetore  mens ea senatus fuit, ut       in Hispania tumultuarii milites legerentur   Valerius Antias et in Siciliam navigasse       dilectus causa C Flaminium scribit, et, ex Sicilia Hispaniam petentem, tempestate in Africam       delatum vagos milites de exercitu P Africani sacramento  rogasse;  his duarum provinciarum       dilectibus tertium in Hispania adiecisse